**Likumprojekta „Grozījumi likumā „Par valsts sociālo apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi likumā “Par valsts sociālo apdrošināšanu”” (turpmāk – likumprojekts) mērķis ir noteikt, ka:1. no 2021. gada 1. janvāra valsts sociālās apdrošināšanas obligāto iemaksu (turpmāk – obligātās iemaksas) likme ir 34,09 %;
2. sākot ar 2021. gada 1. janvāri (ievērojot pārejas periodu līdz 2021. gada 30. jūnijam), mikrouzņēmuma nodokļa maksātājs ir sociāli apdrošināms kā pašnodarbinātais, bet mikrouzņēmuma darbinieki - kā darba ņemēji vispārējā gadījumā;
3. no 2021. gada 1. jūlija ieviest obligāto iemaksu minimumu;
4. no 2021. gada 1. jūlija obligāto iemaksu likme pensiju apdrošināsanai, ko veic pašnodarbinātie un autoratlīdzības izmaksātāji, ir 10 %;
5. 2022. gadā pašnodarbinātie:
* kuru ienākums mēnesī nesasniedz minimālo algu, veic obligātās iemaksas 10 % pensiju apdrošināsanai;
* kuru ienākums pārsniedz minimālo algu, veic obligātās iemaksas pašnodarbinātajam noteiktajiem apdrošināšanas veidiem vismaz no minimālās algas un 10 % no ienākumu starpības, bet, sasniedzot ienākumu 20 004 euro, no pārsnieguma daļas veic obligātās iemaksas pašnodarbinātajam noteiktajiem apdrošināšanas veidiem;
1. no 2023. gada 1. janvāra pašnodarbinātie veic obligātās iemaksas pašnodarbinātajam noteiktajiem apdrošināšanas veidiem no visa ienākuma;
2. pēc VID pārbaudes pašnodarbinātajiem ir tiesības precizēt deklarācijas u.c. normas, lai uzlabotu obligāto iemaksu administrēšanu.
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts: I pamatojoties uz Ministru kabineta 2020. gada 2. septembra sēdes protokola Nr.51 45.§ 2.1. apakšpunktu, kas uzdod Labklājības ministrijai izstrādāt grozījumus likumā “Par valsts sociālo apdrošināšanu”, lai: 1) no 2021. gada ieviestu minimālo valsts sociālās apdrošināšanas obligāto iemaksu objektu vispārējā nodokļu režīmā un alternatīvajos nodokļu režīmos nodarbinātajiem, kuru ienākumi mēnesī nesasniedz minimālās algas apmēru;2) no 2022. gada veiktu izmaiņas attiecībā uz saimnieciskās darbības veicējiem (pašnodarbinātām personām) vispārējā režīmā, paredzot, ka par saimnieciskās darbības ienākumiem ienākumu daļai virs 20 004 *euro* gadā obligātās iemaksas veic no visa saimnieciskās darbības ienākuma;3) no 2023. gada veiktu izmaiņas attiecībā uz saimnieciskās darbības veicējiem (pašnodarbinātām personām), paredzot, ka obligātās iemaksas veic pilnā apmērā no faktiskajiem ienākumiem, bet ne mazāk kā minimālo obligāto iemaksu objektu;II pamatojoties uz Ministru kabineta 2020.gada 22. septembra sēdes protokola Nr.55 38.§ 4.1., 4.3. un 30.8. apakšpunktu, kas uzdod Labklājības ministrijai:1. samazināt obligāto iemaksu likmi par 1 procentpunktu;
2. ieviest minimālo obligāto iemaksu apmēru;
3. sagatavot un iesniegt budžeta likumprojektu paketē grozījumus likumā “Par valsts sociālo apdrošināšanu”, lai nodrošinātu Satversmes tiesas 2020. gada 9. jūlija sprieduma lietā Nr.2019-27-03 “Par Ministru kabineta 2009. gada 22. decembra noteikumu Nr. 1605 "Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību" 2. punkta atbilstību Latvijas Republikas Satversmes 1. pantam, 91. panta otrajam teikumam un 109. pantam” izpildi;

III pamatojoties uz Ministru kabineta 2020. gada 6. oktobra sēdē izskatīto informatīvo ziņojumu “Par nodokļu piemērošanu autoratlīdzību saņēmējiem” (TA-1852);IV pēc Labklājības ministrijas iniciatīvas, ņemot vērā:1. COVID-19 izsludinātās ārkārtas situācijas izraisītās problēmas;
2. nepieciešamību precizēt normas, lai uzlabotu obligāto iemaksu administrēšanu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Obligāto iemaksu likme.**

Lai ar nodokļu politiku uzlabotu darbaspēka nodokļu konkurētspēju, no 2021. gada nepieciešams samazināt obligāto iemaksu likmi par vienu procentpunktu, tai skaitā darba devēja likmi par 0,5 procentpunktiem jeb no 24,09 % uz 23,59 % un darba ņēmēja likmi par 0,5 procentpunktiem jeb no11 % uz 10,5 %.1. **Minimālās obligātās iemaksas**.

Minimālo obligāto iemaksu ieviešanas mērķis ir nodrošināt ilgtspējīgu valsts sociālās apdrošināšanas politiku, paredzot, ka par visiem nodokļu maksātājiem, kuri aktīvi piedalās ekonomiskajā dzīvē, obligātās iemaksas tiktu veiktas vismaz minimālu obligāto iemaksu līmenī (t.i. no objekta mēnesī, kas vienāds ar Ministru kabineta noteikto minimālo mēneša darba algu), un novērst dažādo nodokļu režīmu izņēmuma modeļa izmantošanu nodokļu optimizācijas nolūkā. Lai veicinātu valsts sociālās apdrošināšanas sistēmas ilgtspēju un uzlabotu plašas iedzīvotāju grupas sociālo nodrošinājumu (nosakot atbilstošu obligāto iemaksu objektu, iestājoties apdrošināšanas gadījumam, personai apdrošināšanas pakalpojums tiktu rēķināts no lielāka objekta un persona saņemtu atbilstoši lielāku ienākumu atvietojumu nekā ar nodarbinātību faktiski saņemtais), paredzēts ieviest regulējumu, kas paredzētu, ka, ja netiek izmaksāta alga līdz minimālās mēneša darba algas apmēram, darba devējam (t.sk., pašnodarbinātajam un mikrouzņēmuma nodokļa maksātājam), par darba ņēmējiem jānodrošina minimālais obligāto iemaksu maksājums. Personai, kura ir nodarbināta pie vairākiem darba devējiem vai kurai iemaksas tiek veiktas vairākos nodokļu režīmos, obligāto iemaksu objektu paredzēts summēt. 2020. gada 20. martā Saeima pieņēma likumu “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”, un uz tā pamata ir izdoti vairāki MK noteikumi, kas tostarp paredz sniegt finansiālu atbalstu darba ņēmējiem un pašnodarbinātajiem, kuri atrodas dīkstāvē. Tostarp maksimālais dīkstāves pabalsta apmērs mēnesī personai bija 700 *euro* (75 % no iepriekšējo sešu mēnešu vidējās atlīdzības apmēra). Līdz 2020. gada 10. jūlijam tika piešķirts atbalsts Covid-19 infekcijas laikā, izmaksājot: 1) 127 925 dīkstāves pabalstus pēc 18 435 uzņēmumu iesniegumiem ar vidējo dīkstāves pabalstu 404 *euro* apmērā, no kuriem 56,3 % piešķirtais pabalsts bija mazāks par minimālās mēneša darba algas apmēru; 2) 6 309 dīkstāves pabalstus pēc pašnodarbināto iesniegumiem ar vidējo dīkstāves pabalstu 353 *euro* apmērā, no kuriem 63,6 % piešķirtais pabalsts bija mazāks par minimālās mēneša darba algas apmēru (VID informācija uz 2020. gada 13. jūliju). Krīze ir parādījusi, ka nepietiekošā apjomā veikto obligāto iemaksu dēļ strādājošo dīkstāves pabalsti ir mazi. Krīzes laikā bija diskusijas, vai un kā no valsts budžeta atbalstīt arī tās personas, kuras līdz krīzes laikam nebija veikušas obligāto iemaksu maksājumus, vai tās bija veikušas tikai ierobežotam pakalpojumu apmēram. Tāpēc ir nepieciešams rast atbilstošu risinājumu, lai pabalstu izmaksa nenotiktu uz to nodokļu maksātāju rēķina, kuri nodokļu nomaksu veic vispārējā kārtībā.Jāmin, ka gan Igaunijā, gan Lietuvā sociālajā apdrošināšanas sistēmā ir noteikts obligātais minimālais sociālā nodokļa objekts. Detalizētāk par šo sistēmu piemērošanu var skatīt Ministru kabineta 2020. gada 2. septembra sēdē atbalstītajā informatīvā ziņojuma “Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai” 2. pielikumā “Sociālais nodoklis un sociālās apdrošināšanas sistēma Baltijas valstīs”.Likumprojektā paredzēts, ka minimālās obligātās iemaksas netiks piemērotas proporcionāli par tām taksācijas gada kalendāra dienām, kurās darba ņēmējs:* atrodas atvaļinājumā bez darba algas saglabāšanas,
* atrodas bērna kopšanas atvaļinājumā,
* bērna tēvs ir atvaļinājumā sakarā ar bērna piedzimšanu,
* atrodas atvaļinājumā bez darba algas saglabāšanas, kas piešķirts darba ņēmējam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots aprūpējamais bērns,
* atrodas grūtniecības un dzemdību atvaļinājumā, par kurām ir izsniegta darbnespējas lapa B,
* ir darbnespējīgs un viņam ir izsniegta darbnespējas lapa A vai B.

Lai atsevišķas personu grupas saglabātu iespēju palikt darba tirgū un lai darba devējiem būtu interese šīs personas nodarbināt, likumprojektā paredzēts, ka minimālās obligātās iemaksas varēs neveikt par šādām personu grupām:1. par notiesāto, kas tiek nodarbināts brīvības atņemšanas soda izciešanas laikā;

|  |  |
| --- | --- |
| Vecums 2019. gada decembra beigās  | Personu skaits |
| 15-19 gadi | 2 |
| 20-29 gadi | 227 |
| 30-39 gadi | 488 |
| 40-49 gadi | 377 |
| 50-59 gadi | 168 |
| 60-64 gadi | 34 |
| 65-69 gadi | 7 |
| 70 un vecāki | 2 |
| **kopā** | **1 305** |

1. par personu, kura ir sasniegusi vecumu, kas dod tiesības saņemt valsts vecuma pensiju vai kurai ir piešķirta valsts vecuma pensija (tai skaitā priekšlaicīgi);

|  |  |
| --- | --- |
| Vecums 2019.gada decembra beigās  | Personas |
| 1. inv. grupa  | 2. inv. grupa  | 3. inv. grupa  | nav noteikta invaliditāte | kopā |
| 50-59 gadi | 0 | 7 | 20 | 174 | **201** |
| 60-64 gadi | 85 | 873 | 1 218 | 8 461 | **10 637** |
| 65-69 gadi | 149 | 1 455 | 1 493 | 15 092 | **18 189** |
| 70 un vecāki | 189 | 1 162 | 753 | 13 708 | **15 812** |
| **kopā** | **423** | **3 497** | **3 484** | **37 435** | **44 839** |

\* VID informācija (personām, kurām piešķirta valsts vecuma pensija, tai skaitā priekšlaicīgi).1. par personām ar I un II grupas invaliditāti;

|  |  |
| --- | --- |
| Vecums 2019.gada decembra beigās  | Personas |
| 1. invaliditātes grupa  | 2. invaliditātes grupa  | kopā |
| 15-19 gadi | 5 | 42 | **47** |
| 20-29 gadi | 55 | 543 | **598** |
| 30-39 gadi | 72 | 1 050 | **1 122** |
| 40-49 gadi | 126 | 1 561 | **1 687** |
| 50-59 gadi | 272 | 2 781 | **3 053** |
| 60-64 gadi | 108 | 1 188 | **1 296** |
| **kopā** | **638** | **7 165** | **7 803** |

\* VID informācija (bez personām, kurām piešķirta valsts vecuma pensija).1. par personu, kurai ir bērns, kurš nav sasniedzis trīs gadu vecumu un par kuru kā par apgādājamo tiek piemērots atvieglojums iedzīvotāju ienākuma nodokļa samaksā (reģistrēts algas nodokļa grāmatiņā) (viens no vecākiem, aizbildnis, audžuvecāks vai cita persona).

Mērķgrupa - aptuveni 4000 personu.1. par personām līdz 24 gadu vecumam, kuras mācās vispārējās, profesionālās, augstākās vai speciālās izglītības iestādē, izņemot laiku, kad attiecīgā persona ir pārtraukusi mācības vai studijas;
2. par personām, kuras nodarbina Sociālo pakalpojumu sniedzēju reģistrā reģistrēts darba devējs;

Mērķgrupa – aptuveni 1000 personas:- pašvaldību finansētajā aprūpes mājās pakalpojumu sniegšanā 2019.g. beigās bija nodarbināti (pašvaldības izveidotajos pakalpojuma sniedzējos) 430 strādājošie;- pašvaldību nodrošinātajos dienas centros/dienas aprūpes centros - 279 darbinieki;- patversmēs un naktspatversmēs – 173 darbinieki;- krīzes centros – 82 darbinieki;- grupu mājās - 50 darbinieki;- specializētās darbnīcas - 4 darbinieki.1. par personām, kuras ir pakļautas sociālās atstumtības riskam un kuras nodarbina darba devējs, kuram piešķirts sociālā uzņēmuma statuss;

Mērķgrupa - uz 2020. gada 6. oktobri sociālajos uzņēmumos ir nodarbinātas 85 sociālās atstumtības riskam pakļautās personas. Provizoriski 90 % jeb 76 personas saņem atlīdzību līdz minimālajai algai. 8) par personām, kuras sniedz valsts finansētu pavadoņa (bērnam līdz 18 gadu vecumam) vai asistenta pakalpojumu vai pašvaldības finansētu aprūpes pakalpojumu bērnam līdz 18 gadu vecumam vai Eiropa Savienības politiku instrumentu projektu ietvaros finansētu aprūpes pakalpojumu bērnam līdz 18 gadu vecumam.Mērkgrupa - no valsts finansēti asistenti un pavadoņi – 11 106 personas un 500 aprūpētāji no ES fondiem.Pašnodarbinātie un mikrouzņēmuma nodokļa maksātāji iesniedz ziņojumus un deklarācijas par ceturksni līdz ceturksnim sekojošā mēneša 15. datumam (no 2021. gada 1. janvāra – līdz 17. datumam). Iesniegtos ziņojumus un deklarācijas var mēneša laikā precizēt, t.i., gan palielināt, gan samazināt nodokļu summas. Obligāto iemaksu un mikrouzņēmuma nodokļa maksājumi jāveic līdz ceturksnim sekojošā mēneša 23. datumam. Pēc informācijas apstrādes Valsts ieņēmumu dienests (turpmāk -VID) iepriekš minēto informāciju nodod Valsts sociālās apdrošināšanas aģentūrai (turpmāk – VSAA). Tā kā mikrouzņēmuma nodokļa maksātājam obligātās iemaksas ir daļa no mikrouzņēmuma nodokļa, tad pēc informācijas saņemšanas no VID (t.i., ceturksnim sekojošā otrā mēneša beigās) VSAA veic obligāto iemaksu objekta aprēķinu. Ņemot vērā iepriekš minēto, likumprojektā paredzēts, ka minimālās obligātās iemaksas VSAA aprēķina trīs mēnešu laikā pēc ceturkšņa beigām. Lai, aprēķinot minimālās obligātās iemaksas, VSAA no aprēķina izslēgtu periodus, kad personai ir darbnespēja, VSAA nepieciešama informācija par atvērtām, slēgtām un anulētām darbnespējas lapām, jo šobrīd VSAA saņem informāciju no Nacionālā veselības dienesta tikai par slēgtajām darbnespējas lapām, kad persona pieprasa slimības pabalstu. Līdz ar to nepieciešami grozījumi Ministru kabineta 2014. gada 11. marta noteikumos Nr. 134 “Noteikumi par vienoto veselības nozares elektronisko informācijas sistēmu”. Pēc minimālo obligāto iemaksu aprēķina VSAA sniedz VID informāciju, kuriem darba devējiem un pašnodarbinātajiem un cik lielā apmērā jāveic minimālās obligātās iemaksas. VID šo saņemto informāciju paziņo darba devējiem un pašnodarbinātajiem elektroniskās deklarēšanas sistēmā. Lai paredzētu saprātīgu termiņu minimālo obligāto iemaksu veikšanai, likumprojektā iekļauta norma, ka minimālās obligātās iemaksas veicamas trīs mēnešu laikā no paziņojuma saņemšanas VID elektroniskajā deklarēšanās sistēmā. *Minimālo obligāto iemaksu aprēķina piemēri:*

|  |  |  |  |  |  |
| --- | --- | --- | --- | --- | --- |
| **Persona A** |  |  |  |  |  |
|   | obligāto iemaksu objekts pie 1. darba devēja*euro* | obligāto iemaksu objekts pie 2. darba devēja*euro* | obligāto iemaksu objekts kopā mēnesī*euro* | **obligātās iemaksas, kas jāpiemaksā 1. darba devējam*****euro*** | **obligātās iemaksas, kas jāpiemaksā 2. darba devējs*****euro*** |
| janvāris | 200,00 | 150,00 | 350,00 |   |   |
| februāris | 200,00 | 150,00 | 350,00 |   |   |
| marts | 200,00 | 150,00 | 350,00 |   |   |
| **kopā ceturksnī:** | **600,00** | **450,00** | **1050,00** |   |   |
|  koeficients |   |   |   | 0,57 | 0,43 |
| min. obligāto iemaksu objekts ceturksnī  |   |   | 1500,00 |   |   |
| starpība |   |   | 450,00 | 257,14 | 192,86 |
| jāpiemaksā obligātās iemaksas |   |   | 153,41 | **87,66** | **65,75** |
| personas obligāto iemaksu objekts ceturksnī pēc min. obligāto iemaksu samaksas |   |   | **1500,00** |   |   |
| **Persona B** | starpību līdz min. obligāto iemaksu objektam piemaksā darba devējs |
|   | obligāto iemaksu objekts pie darba devēja*euro* | pašnod. obligāto iemaksu objekts*euro* | obligāto iemaksu objekts kopā mēnesī*euro* | **obligātās iemaksas, kas jāpiemaksā darba devējam*****euro*** | obligātās iemaksas, kas jāpiemaksā pašnod. *euro* |
| janvāris | 200,00 | 100,00 | 300,00 |   |   |
| februāris | 200,00 | 100,00 | 300,00 |   |   |
| marts | 200,00 | 100,00 | 300,00 |   |   |
| **kopā ceturksnī:** | **600,00** | **300,00** | **900,00** |   |   |
|   |   |   |   |   |   |
| min.objekts ceturksnī |   |   | 1500,00 |   |   |
| starpība |   |   | 600,00 | 600,00 | 0,00 |
| jāpiemaksā obligātās iemaksas |   |   |   | **204,54** | **0,00** |
| personas objekts ceturksnī pēc min samaksas |   |   | **1500,00** |   |   |
| personas obligāto iemaksu objekts ceturksnī pensiju apdrošināšanai pirms un pēc min. obligāto iemaksu samaksas | 900,00 |   | 1500,00 |
| personas obligāto iemaksu objekts ceturksnī soc.apdr. pabalstiem pirms un pēc min. obligāto iemaksu samaksas | 600,00 |   | 1200,00 |
|  |  |
| **Persona C** | pašnodarbinātais neveic minimālās obligātās iemaksas, ja viņš atbilst kādai no atviegloto personu grupām vai viņam ir trūcīgas personas statuss  |
|   | pašnodarbinātā obligāto iemaksu objekts*euro* | **pašnodarbinātajam jāpiemaksā*****euro*** |
| janvāris | 100,00 |   |
| februāris | 100,00 |   |
| marts | 100,00 |   |
| **kopā ceturksnī:** | **300,00** |  |
| min. obligāto iemaksu objekts ceturksnī | 1500,00 |   |
| starpība | 1200,00 |   |
| jāpiemaksā minimālās obligātās iemaksas 10 % pensiju apdrošināšanai |   | **0,00** |
| personas objekts ceturksnī pensiju apdrošināšanai pirms un pēc minimālo obligāto iemaksu veikšanas  | 300,00 | **300,00** |
| **Persona C** | pašnodarbinātais maksā 10 % pensiju apdrošināšanai |
|   | pašnodarbinātā obligāto iemaksu objekts*euro* | **pašnodarbinātajam jāpiemaksā*****euro*** |
| janvāris | 100,00 |   |
| februāris | 100,00 |   |
| marts | 100,00 |   |
| **kopā ceturksnī:** | **300,00** |  |
| min. obligāto iemaksu objekts ceturksnī | 1500,00 |   |
| starpība | 1200,00 |   |
| jāpiemaksā minimālās obligātās iemaksas 10 % pensiju apdrošināšanai |   | **120,00** |
| personas objekts ceturksnī pensiju apdrošināšanai pirms un pēc minimālo obligāto iemaksu veikšanas  | 300,00 | **789,80** |

|  |  |
| --- | --- |
| **Persona C** | pašnodarbinātais maksā mikrouzņēmuma nodokli un minimālās obligātās iemaksas 10 % pensiju apdrošināšanai |
|   | pašnodarbinātā obligāto iemaksu objekts*euro* | pašnodarbinātajam jāpiemaksā *euro* |
| janvāris | 100,00 |   |
| februāris | 100,00 |   |
| marts | 100,00 |   |
| **kopā ceturksnī:** | **300,00** |  |
| min. obligāto iemaksu objekts ceturksnī | 1500,00 |   |
| starpība | 1200,00 |   |
| jāpiemaksā minimālās obligātās iemaksas |   | **120,00** |
| personas objekts ceturksnī pensiju apdrošināšanai pirms un pēc minimālo obligāto iemaksu veikšanas  | 300,00 | **789,80** |
| personas objekts ceturksnī sociālās apdrošināšanas pabalstiem pirms un pēc min. obligāto iemaksu veikšanas | 300,00 | 300,00 |

|  |  |
| --- | --- |
| **Persona D**  | 2021. gada jūlijs-decembris, kad izmaksātājs no autoratlīdzības maksā 25 %, no kuriem 80 % sociālajai apdrošināšanai |
|   | Autoratlīdzības saņēmēja obligāto iemaksu objekts*euro* |  **Autoratlīdzības saņēmējam jāpiemaksā*****euro*** |
| jūlijs | 50,00 |   |
| augusts  | 100,00 |   |
| septembris | 400,00 |   |
| **kopā ceturksnī:** | **550,00** |  |
| min. obligāto iemaksu objekts ceturksnī | 1500,00 |   |
| starpība | 950,00 |   |
| jāpiemaksā minimālās obligātās iemaksas pensiju apdrošināšanai |   | **95,00** |
| personas objekts ceturksnī pensiju apdrošināšanai pirms un pēc minimālo obligāto iemaksu veikšanas | 550,00 | **937,76** |
| personas objekts ceturksnī sociālās apdrošināšanas pabalstiem pirms un pēc min. obligāto iemaksu veikšanas | 550,00 | **550,00** |

Likuma “Par valsts sociālo apdrošināšanu” 3.panta pirmā daļa nosaka, ka valsts sociālā apdrošināšana ir pasākumu kopums, ko organizē valsts, lai apdrošinātu personas vai tās apgādībā esošo personu risku zaudēt darba ienākumu sakarā ar sociāli apdrošinātās personas slimību, invaliditāti, maternitāti, paternitāti, bezdarbu, vecumu, nelaimes gadījumu darbā vai saslimšanu ar arodslimību, bērna kopšanu, kā arī papildu izdevumiem sakarā ar sociāli apdrošinātās personas vai tās apgādībā esošās personas nāvi. Tātad valsts sociālās apdrošināšanas obligāto iemaksu mērķis ir, iestājoties apdrošināšanas gadījumam un izpildoties sociālās apdrošināšanas pakalpojumu piešķiršanas kritērijiem, nodrošināt darba ienākumu aizvietojumu. Valsts sociālās apdrošināšanas pakalpojumu apmērs ir atkarīgs no objekta, no kura veiktas valsts sociālās apdrošināšanas obligātās iemaksas. Ja personai darba samaksa būs noteikta zemāka par Ministru kabineta noteikto mēneša darba algu, tad radīsies situācijas, kad valsts sociālās apdrošināšanas pakalpojuma apmērs būs lielāks par personas saņemto darba samaksu neto.Iepriekš minētajos piemēros redzams, ka gadījumos, kad tiktu veiktas minimālās obligātās iemaksas visiem apdrošināšanas veidiem, personām valsts sociālās apdrošināšanas pabalsti būtu jāaprēķina no obligāto iemaksu objekta, kas ir lielāks nekā personas ienākums. Tādejādi persona varētu saņemt lielāku ienākuma atvietojumu nekā faktiski persona nopelna ar nodarbinātību (saņem neto algu). Tas rada risku, ka personas kā ienākumu izvēlēsies valsts sociālās apdrošināšanas pabalstus nevis algotu darbu. Ņemot vērā iepriekš minēto, pēc likumprojekta pieņemšanas Saeimā galīgajā lasījumā Labklājības ministrija vērtēs nepieciešamību izstrādāt normatīvo aktu grozījumu projektus saistībā ar minimālo obligāto iemaksu objekta ietekmi uz valsts sociālās apdrošināšanas pakalpojumiem.Pieņemot lēmumu par minimālo algu valstī 500 *euro* mēnesī no 2021. gada 1. janvāra, minimālo obligāto iemaksu apmērs būs ap 170 *euro* mēnesī, ja no 2021. gada 1. janvāra tiek samazināta obligāto iemaksu likme par vienu procentpunktu. Saskaņā ar VID datiem Latvijā aptuveni 1/3 nodarbināto personu (273,6 tūkst.) gūst ienākumus, kur vidējās aprēķinātās obligātās iemaksas nesasniedz iemaksas no valstī noteiktās minimālās darba algas (nepārsniedz 150 *euro* mēnesī). Savukārt saskaņā ar VSAA datiem 2019. gadā ap 110,6 tūkst. no sociāli apdrošinātām personām darba ņēmēju un pašnodarbināto personu ienākumi jeb obligāto iemaksu objekts bija no 0,01 līdz 429,99 *euro* mēnesī. Šo personu vidējais veicamo obligāto iemaksu objekts jeb gūtie ienākumi bija 218,76 *euro* mēnesī (salīdzinājumam vispārējā režīmā vidējie ienākumi vienam darba ņēmējam 2019. gadā bija 796 *euro* mēnesī). 1. **Pašnodarbināto apdrošināšana.**

Saimnieciskās darbības veicēju obligāto iemaksu apmērs ir noteikts mazāks nekā darba ņēmēja obligāto iemaksu apmērs, bet valsts finansētos sociālos pakalpojumus personas izmanto neatkarīgi no ienākumu gūšanas veida.  Lai minimālo obligāto iemaksu ieviešana vienai nodokļu maksātāju kategorijai (saimnieciskās darbības veicējiem) neradītu labvēlīgāku situāciju nekā darba ņēmējiem, kam ir plašs obligāto iemaksu objekts, ir jāpārvērtē saimnieciskās darbības veicēju obligāto iemaksu objekts. Lai nodrošinātu, ka obligātās iemaksas (5% apmērā) veic no iespējami plaša objekta, tad saimnieciskās darbības veicējiem nevajadzētu paredzēt šaurāku obligāto iemaksu bāzi. Saimnieciskās darbības veicējiem, obligātās iemaksas paredzēts ieviest no visa saimnieciskās darbības ienākuma, jo saimnieciskās darbības ienākumu apliek ar progresīvo iedzīvotāju ienākuma nodokli (no 20% ienākumiem līdz 20 004 euro gadā, no 23% ienākumiem no 20 004 līdz 62 800 euro gadā un no 31,0% ienākumiem virs 62 800 euro gadā) un vispārīgo obligāto iemaksu likmi. Pašreiz likums “Par valsts sociālo apdrošināšanu” nosaka, ka: - pašnodarbinātajiem, kuru ienākums mēnesī nesasniedz minimālās algas apmēru, no ienākumiem jāveic obligātās iemaksas 5 % pensiju apdrošināšanai. Ja pašnodarbinātā ienākums visa kalendāra gada laikā nesasniedz 50 *euro*, tad obligātās iemaksas 5 % var neveikt. Obligātās iemaksas jāveic par iepriekšējo ceturksni līdz sekojošā mēneša 15. datumam;- pašnodarbinātajiem, kuru ienākums mēnesī sasniedz vai pārsniedz minimālās algas apmēru, no brīvi izraudzīta objekta, kas nav mazāks par minimālās algas apmēru, veic obligātās iemaksas vispārējā apmērā (2020. gadā obligāto iemaksu likme vispārējā gadījumā pašnodarbinātajam 32,15 %, un persona ir pakļauta pensiju apdrošināšanai, invaliditātes apdrošināšanai, vecāku apdrošināšanai, maternitātes un slimības apdrošināšanai un veselības apdrošināšanai) un no starpības starp ienākumiem un brīvi izraudzīto obligāto iemaksu objektu, veic obligātās iemaksas 5 % pensiju apdrošināšanai;- pašnodarbinātajiem, kuri gūst ienākumu no lauksaimnieciskās ražošanas un kuru ienākums mēnesī sasniedz vai pārsniedz minimālās algas apmēru, veic obligātās iemaksas vispārējā apmērā (2020. gadā obligāto iemaksu likme vispārējā gadījumā pašnodarbinātajam 32,15 % un persona ir pakļauta pensiju apdrošināšanai, invaliditātes apdrošināšanai, vecāku apdrošināšanai, maternitātes un slimības apdrošināšanai un veselības apdrošināšanai) no brīvi izraudzīta objekta, kas nav mazāks par minimālās algas apmēru. Obligātās iemaksas jāveic par iepriekšējo ceturksni līdz sekojošā mēneša 15. datumam. Savukārt no starpības starp ienākumiem un brīvi izraudzītā obligāto iemaksu objekta, obligātās iemaksas 5 % jāaprēķina par visu kalendāra gadu (visa gada ienākumu no lauksaimnieciskās ražošanas un visa gada izdevumu, kas saistīti ar lauksaimniecisko ražošanu, starpības) un jāveic obligātās iemaksas 5 % pensiju apdrošināšanai par iepriekšējo gadu līdz kārtējā gada 15. aprīlim.Ņemot vērā, ka jau ir izstrādāta un darbojas sistēma kā saimnieciskās darbības veicēji papildu (pašnodarbinātā obligāto iemaksu vispārējai likmei) veic 5 % obligātās iemaksas pensiju apdrošināšanai, tad no administrēšanas viedokļa pārejas periodā varētu palielināt esošo 5 % obligāto iemaksu likmi par pieciem procentpunktiem.Tādējādi no 2021. gada 1. jūlija pašnodarbinātie līdzšinējo 5 % vietā veiktu obligātās iemaksas 10 % pensiju apdrošināšanai. Nākamajā pārejas periodā, t.i., par periodu no 2022. gada 1. janvāra līdz 2022. gada 31. decembrim:- pašnodarbinātie, kuru saimnieciskās darbības ienākumi gadā pārsniedz 20 004 euro, ienākumu daļai virs 20 004 euro obligātās iemaksas veiktu piemērojot pašnodarbinātā obligāto iemaksu vispārējo likmi (32,15 % 2019. gadā);- pašnodarbinātie, kuru ienākumi mēnesī nesasniedz minimālo algu, turpinātu veikt obligātās iemaksas pensiju apdrošināšanai 10 % apmērā no ienākuma.No 2021. gada 1. janvāra atbilstoši sagatavotajiem grozījumiem Mikrouzņēmumu nodokļa likumā paredzēts, ka mikrouzņēmuma nodokļa maksātājs būs viena persona, t.i., individuālais komersants, individuālais uzņēmums, zemnieka vai zvejnieka saimniecība, kā arī fiziskā persona, kas reģistrēta VID kā saimnieciskās darbības veicējs, ja minētās personas nav reģistrētas kā pievienotās vērtības nodokļa maksātājas. Tādejādi mikrouzņēmuma nodokļa maksāšanas režīmā vairs nebūs darbinieki, kas nodarbināti uz darba līguma pamata. Līdz ar to likumprojekts paredz, ka mikrouzņēmuma nodokļa maksātājs ir sociāli apdrošināms kā pašnodarbinātais, savukārt viņa darbinieki pakļauti sociālajai apdrošināšanai kā darba ņēmēji vispārējā kārtībā. Tādejādi paredzēts novērst līdz šim esošo atšķirību, ka, atkarībā no izvēlētā nodokļa režīma, saimnieciskās darbības veicējs tiek apdrošināts kā darba ņēmējs.Sagatavotie grozījumi Mikrouzņēmumu nodokļa likumā paredz pārejas periodā saglabāt līdzšinējo kārtību tiem mikrouzņēmuma nodokļa maksātājiem, kuri šādu izvēli izdarījuši līdz 2020. gada 31. decembrim. Tādejādi arī likumprojektā paredzēts šajos gadījumos pārejas periods līdz 2021. gada 30. jūnijam, kad paredzēts ieviest minimālās obligātās iemaksas.No 2022. gada 1. janvāra vairs netiek paredzēts speciālais nodokļu režīms autoratlīdzībām. Autoratlīdzību saņēmēji varēs izvēlēties vai nu reģistrēt saimniecisko darbību vai piemērot tādu pašu režīmu kā pašlaik personām, kuras saņem atlīdzību uz uzņēmuma līguma pamata un nereģistrē saimniecisko darbību – t.i., tādu pašu nodokļu režīmu kā algota darba ienākumam. Šobrīd autoratlīdzības saņēmējam: * ja autoratlīdzības saņēmējs saņem algota darba ienākumu vismaz minimālo algu mēnesī, piemēro tikai obligātās iemaksas 5 % pensiju apdrošināšanai no autoratlīdzības izmaksātāja līdzekļiem;
* ja autoratlīdzības saņēmējam nav algota darba ienākumu, obligātās iemaksas 5 % pensiju apdrošināšanai no autoratlīdzības izmaksātāja līdzekļiem un autoratlīdzības saņēmējs kā pašnodarbināta persona maksā obligātās iemaksas 32,15  % vismaz no minimālās algas mēnesī, ja viņa mēneša ienākumi pārsniedz minimālo algu.

Izņēmums ir autortiesību mantinieki un mantisko tiesību kolektīvā pārvaldījuma organizācijas, kas nemaksā 5 % obligātās iemaksas pensiju apdrošināšanai un attiecīgi nav pakļautas sociālajai apdrošināšanai no šiem ienākumiem un attiecīgi nav pakļauti sociālajai apdrošināšanai no šiem ienākumiem.Ņemot vērā, ka no 2022. gada 1. janvāra vairs netiks paredzēts speciāls nodokļu režīms autoratlīdzībām, tad likumprojekts paredz, ka no 2022. gada 1. janvāra personas, kuras saņem autoratlīdzības, būs pakļautas sociālajai apdrošināšanai attiecīgi kā darba ņēmēji vai pašnodarbinātie. Pārejas periodā no 2021. gada 1. jūlija līdz 2021. gada 31. decembrim atbilstoši sagatavotajiem grozījumiem likumā “Par iedzīvotāju ienākuma nodokli” paredzēts, ka autoratlīdzību izmaksātāji veiks 25 % nodokļa nomaksu, no kura 20 % tiks novirzīti iedzīvotāju ienākuma nodoklim un 80 % obligātajām iemaksām. Ņemot vērā minēto, likumprojekts paredz, ka periodā no 2021. gada 1. jūlija līdz 2021. gada 31. decembrim autoratlīdzību izmaksātāju veiktās obligātās iemaksas tiks veiktas autoratlīdzības saņēmēja kā pašnodarbinātā sociālajai apdrošināšanai (t.i., pensiju apdrošināšanai, invaliditātes apdrošināšanai, maternitātes un slimības apdrošināšanai, veselības apdrošināšanai un vecāku apdrošināšanai) un VSAA reģistrēs autoratlīdzības saņēmējam obligāto iemaksu objektu sociālajai apdrošināšanai un pensijas kapitālu. Ja VSAA aprēķinātais obligāto iemaksu objekts būs mazāks par minimālo obligāto iemaksu objektu, autoratlīdzības saņēmējam no starpības būs jāveic minimālās obligātās iemaksas 10 % valsts pensiju apdrošināšanai. Lai neradītu atšķirīgu attieksmi pašnodarbinātajiem atkarībā no izvēlētā nodokļu režīma un būtiski nepalielinātu nodokļu slogu, likumprojekts paredz pārejas periodā no 2021. gada 1. jūlija līdz 2022. gada 31. decembrim gan pašnodarbinātajiem, kuru ienākumi nesasniedz minimālās algas apmēru, gan pašnodarbinātajiem, kuri izvēlējušies maksāt mikrouzņēmuma nodokli, pienākumu veikt minimālās obligātās iemaksas 10 % pensiju apdrošināšanai no starpības starp minimālo obligāto iemaksu objektu un pašnodarbinātajam aprēķināto obligāto iemaksu objektu (t.sk. obligāto iemaksu objektu no mikrouzņēmuma nodokļa daļas, kas novirzīta obligātajām iemaksām). Līdzīgi kā citos alternatīvajos režīmos, piemēram, autoratlīdzību un mikrouzņēmumu nodokļa režīmā, arī patentmaksātāju sociālās iemaksas ir zemas. Tas palielina iedzīvotāju skaitu, kuri nākotnē var nebūt sociāli nodrošināti un nesaņemt pietiekamus apdrošināšanas pakalpojumus - ienākumu atvietojumu apdrošināšanas gadījuma iestāšanās dēļ. Sagatavotie grozījumi likumā “Par iedzīvotāju ienākuma nodokli” paredz no 2021. gada speciālo režīmu patentmaksātājiem būtiski sašaurināt, atļaujot piemērot šo režīmu tikai samazinātās patentmaksas maksātājiem, t.i., pensionāriem un personām ar invaliditāti. Patentmaksātājiem vairs nebūs atsevišķs nodokļu maksāšwanas režīms, bet viņi varēs izvēlēties, vai nu reģistrēt saimniecisko darbību un attiecīgi būt pakļautiem sociālajai apdrošināšanai kā pašnodarbinātajiem vispārējā kārtībā vai piemērot vispārējo nodokļu maksāšanas režīmu, t.i., būt pakļautiem sociālai apdrošināšanai kā darba ņēmējiem (piemēram, persona, kurai ir uzņēmuma līgums un nav reģistrēta saimnieciskā darbība). Attiecīgi likumprojekta normas tiek saskaņotas ar likumprojekta par grozījumiem likumā “Par iedzīvotāju ienākuma nodokli” normām, ar 2021. gada 1. janvāri no likuma izslēdzot normas par iemaksu veikšanu no patentmaksas. Likumprojekts paredz no 2023. gada 1. janvāra pašnodarbinātajiem veikt obligātās iemaksas no visa ienākuma atbilstoši pašnodarbinātajam noteiktajai likmei, kas paredz pašnodarbinātos apdrošināt pensiju apdrošināšanai, invaliditātes apdrošināšanai, maternitātes un slimības apdrošināšanai, veselības apdrošināšanai un vecāku apdrošināšanai, bet pašnodarbinātos, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā priekšlaicīgi) - pensiju apdrošināšanai, maternitātes un slimības apdrošināšanai, veselības apdrošināšanai un vecāku apdrošināšanai. 1. **Grozījumi valsts sociālā nodrošinājuma pabalsta izmaiņu dēļ.**

Likuma “Par valsts sociālo apdrošināšanu” 21.¹ panta trešajā daļā ir noteikts, ka pārmaksātās obligātās iemaksas, kas nesasniedz 35 % no valsts sociālā nodrošinājuma pabalsta, netiek atmaksātas, bet tiek uzkrātas līdz sasniedz šo apmēru. Tā kā no 2021. gada 1. janvāra valsts sociālā nodrošinājuma pabalsts tiek palielināts, tad palielinātos arī obligātās iemaksas, kas netiek personai atmaksātas. Lai nepasliktinātu personas tiesības saņemt pārmaksātās obligātās iemaksas, likumprojektā paredzēts, ka tiek saglabāta līdzšinējā summa, kuru sasniedzot, persona varēs saņemt pārmaksātās obligātās iemaksas, t.i., 22,41 *euro* (35 % no 64,03 *euro*). Likuma “Par valsts sociālo apdrošināšanu” 28. pantā ir noteikts, kādu parādu summu VSAA ir tiesīga izslēgt no bilances (tās uzskaitē esošās pārmaksu summas, kuras radušās sociālās apdrošināšanas pakalpojumu, valsts sociālo pabalstu un izdienas pensiju saņēmēju vainas dēļ), ja to piedziņa nav iespējama, jo administratīvā akta izpildei iestājies noilgums vai parādnieks ir miris, proti, parāda summu līdz 35 % no valsts sociālā nodrošinājuma pabalsta apmēra jeb līdz 22,41 eiro. Lai tiktu saglabāta līdzšinējā summa, likumprojekts paredz noteikt, ka, ja parādnieks ir miris vai parāda piedziņa nav iespējama, VSAA ir tiesīga norakstīt parāda summu, kas nepārsniedz 22,41 *euro*.VSAA 2020. gada II ceturksnī no uzskaites noņēmusi 131 pakalpojumu pārmaksu par 21 966,57 *euro*. 2020. gada 30. jūnijā VSAA uzskaitē bija 5535 pārmaksas par 2 797 530,91 *euro*.1. **Grozījumi COVID-19 radīto risku dēļ.**

Ievērojot COVID-19 radītos riskus, tika pieņemti normatīvie akti, kas paredzēja dažāda veida atbalstu vairākām personu grupām, t.i.:1. dīkstāves pabalsts (Covid-19 infekcijas izplatības seku pārvarēšanas likuma 15. panta pirmā un otrā daļa);
2. dīkstāves palīdzības pabalsts (Covid-19 infekcijas izplatības seku pārvarēšanas likuma 15. panta otrā daļa un Ministru kabineta 2020. gada 23. aprīļa noteikumu Nr.236 “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība” 2. punkts);
3. bezdarbnieku palīdzības pabalsts (likuma “Par apdrošināšanu bezdarba gadījumam” pārejas noteikumu 23. un 24. punkts);
4. vecāku pabalsta turpinājums (likuma “Par maternitātes un slimības apdrošināšanu” pārejas noteikumu 43. un 44. punkts);
5. jaunā speciālista pabalsts (Covid-19 infekcijas izplatības seku pārvarēšanas likuma 19. pants).

Minētajos normatīvajos aktos noteikts, ka no iepriekš minētajiem pabalstiem netiek ieturētas obligātās iemaksas. Līdz ar to šo pabalstu periodi neveido personai apdrošināšanas stāžu.Likuma “Par valsts sociālo apdrošināšanu” 5. panta trešā daļa nosaka, ka brīvprātīgi valsts pensiju apdrošināšanai Ministru kabineta noteiktajā kārtībā var pievienoties 15 gadu vecumu sasniegušās personas, kuru pastāvīgā dzīvesvieta ir Latvijas Republikā un kuras nav pakļautas obligātajai sociālajai apdrošināšanai Latvijas Republikā un kurai saskaņā ar likumu "Par valsts pensijām" nav piešķirta valsts vecuma pensija.Tādējādi bezdarbnieka palīdzības pabalsta un jaunā speciālista pabalsta saņēmēji jau šobrīd var brīvprātīgi pievienoties valsts sociālajai apdrošināšanai, jo šīs personas nav darba ņēmējas vai pašnodarbinātās, tātad nav pakļautas obligātajai sociālajai apdrošināšanai. Savukārt dīkstāves pabalsta, dīkstāves palīdzības pabalsta un vecāku pabalsta turpinājuma saņēmēji šos pabalstus saņēma būdami darba ņēmēji vai pašnodarbinātie, t.i., obligāti sociāli apdrošināmās personas. Līdz ar to dīkstāves pabalsta, dīkstāves palīdzības pabalsta un vecāku pabalsta turpinājuma saņēmēji nav tiesīgi brīvprātīgi pievienoties valsts pensiju apdrošināšanai.Likuma “Par valsts sociālo apdrošināšanu” 6. panta ceturtās daļas 2. un 10. punkts paredz, ka bērna kopšanas pabalsta vai vecāku pabalsta saņēmēji ir obligāti pakļauti valsts sociālajai apdrošināšanai līdz bērna pusotra gada vecumam. Tādējādi, ja vecāku pabalsta saņemšanas periods bija līdz bērna gada vecuma, tad izmaksājot vecāku pabalsta turpinājumu un bērnu kopšanas pabalstu, vecāku pabalsta saņēmējs ir sociāli apdrošināts kā bērnu kopšanas pabalsta saņēmējs līdz bērna pusotra gada vecumam. Savukārt vecāku pabalsta saņēmēji, kuri izvēlējušies vecāku pabalstu līdz bērna pusotra gada vecumam, par vecāku pabalsta turpinājuma laiku nevar brīvprātīgi pievienoties pensiju apdrošināšanai, jo viņi ir obligāti sociāli apdrošināmās personas (darba ņēmēji vai pašnodarbinātie). Ņemot vērā iepriekš minēto, lai personām neveidotos apdrošināšanas stāža pārtraukumi un dīkstāves pabalsta, dīkstāves palīdzības pabalsta un vecāku pabalsta turpinājuma saņemšanas periodu varētu ieskaitīt pensiju apdrošināšanas stāžā, likumprojektā noteikts, ka dīkstāves pabalsta, dīkstāves palīdzības pabalsta, vecāku pabalsta turpinājuma saņēmēji saprātīgā termiņā ir tiesīgi brīvprātīgi pievienoties valsts pensiju apdrošināšanai, veicot iemaksas no attiecīgā pabalsta apmēra atbilstoši valsts pensiju apdrošināšanai noteiktajai iemaksu likmei. 1. **Ar obligāto iemaksu administrēšanas nodrošināšanu saistītie grozījumi.**

Lai uzlabotu obligāto iemaksu administrēšanu, kā arī lai nepalielinātu normatīvo aktu daudzumu, likumprojektā iekļautas normas, kas paredz precizēt atsevišķas likuma normas un nodrošina juridisko skaidrību.6.1. Preventīvā darba ietvaros VID regulāri veic iesniegto darba devēja ziņojumu datu ticamības pārbaudes. Konstatējot, ka nodokļu maksātājam attiecīgā mēneša apgrozījums ir lielāks par piecu minimālo mēneša darba algu apmēru, kas reizināts ar koeficientu 5, un kārtējā taksācijas gada mēnesī kapitālsabiedrībā nav bijis neviens darba ņēmējs vai valdes loceklis, kas gūst atlīdzību vismaz minimālās mēneša darba algas apmērā, VID aicina nodokļu maksātāju pārliecināties par iesniegto ziņu pareizību un sniegt precizētus ziņojumus par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu (turpmāk – darba devēja ziņojumus) par attiecīgo periodu vai sniegt pamatotu paskaidrojumu.Atbildot uz VID lūgumu, nodokļu maksātājs vēlas iesniegt ziņas par kapitālsabiedrības valdes locekli, norādot darba attiecību sākuma datumu, kas ir senāks par 60 dienām, kā arī par attiecīgo laika periodu neiesniegtos darba devēja ziņojumus, kuros būtu aprēķinātas obligātās iemaksas. Savukārt VID, ievērojot likuma “Par valsts sociālo apdrošināšanu” 13. panta sestajā daļā noteikto ierobežojumu, nav tiesību pieņemt ziņas par darba ņēmēja periodu, kas ir senāks par 60 dienām. Tādējādi rodas pretruna, jo pēc VID pieprasījuma nodokļu maksātājs vēlas kapitālsabiedrības valdes loceklim reģistrēt darba ņēmēja statusu un iesniegt ziņas un darba devēja ziņojumus, deklarējot ienākumu, bet VID nav tiesīgs tās pieņemt.Saskaņā ar Ministru kabineta 2010. gada 7. septembra noteikumiem Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” ziņu par darba ņēmējiem un darba devēja ziņojumu precizēšana par pagājušo periodu ir pieļaujama tikai saskaņā ar VID audita izziņu vai tematiskajā pārbaudē konstatēto, nevis saistībā ar VID veiktajiem preventīvajiem pasākumiem.Jāņem vērā, ka gadījumā, ja nav iesniegtas ziņas par darba ņēmējiem, VID nav tiesiska pamata pieņemt arī precizētos darba devēja ziņojumus ar iedzīvotāju ienākuma nodokļa, obligāto iemaksu un uzņēmējdarbības riska valsts nodevas aprēķinu. Tādējādi, budžetā netiek veikti nodokļu maksājumi un valsts budžets zaudē ieņēmumus.Tā kā arī citā valstī veiktās obligātās iemaksas var pārnest par periodu, kas pārsniedz 60 dienas ir jānosaka gadījumi, uz kuriem nebūtu attiecināms 60 dienu ierobežojums darba ņēmēja statusa reģistrēšanai.6.2. Atsevišķos gadījumos preventīvo pasākumu ietvaros, kā arī nodokļu administrācijas pārbaužu rezultātā (tas ir, nodokļu revīzijas (audita), tematiskās pārbaudes un datu atbilstības pārbaudes) VID lūdz pašnodarbinātajiem precizēt obligāto iemaksu objektu un obligātās iemaksas, tās palielinot, savukārt, ja precizēto pašnodarbinātā ziņojumu iesniedz vēlāk kā mēnesi pēc likumā noteiktā iesniegšanas termiņa, pašnodarbinātajam nav tiesību precizēt iesniegtās ziņas pat tad, ja to pieprasa VID.Līdz ar to būtu jānosaka pašnodarbinātā tiesības pēc VID pieprasījuma saskaņā ar pārbaudē konstatēto noteiktā laikā precizēt iesniegto informāciju. Likuma 21. pants nosaka, ka pašnodarbinātais veic obligātās iemaksas līdz ceturksnim sekojošā mēneša 15. datumam (no 2021. gada 1. janvāra – līdz 23. datumam).Iekšzemes darba ņēmējs pie darba devēja – ārvalstnieka un ārvalstu darba ņēmējs pie darba devēja – ārvalstnieka veic obligātās iemaksas līdz ceturksnim sekojošā mēneša 15. datumam (no 2021. gada 1. janvāra – 23. datumam).Likuma 23. panta otrā daļa paredz, ka tikai pašnodarbinātajiem, iekšzemes darba ņēmējiem pie darba devēja – ārvalstnieka un ārvalstu darba ņēmējiem pie darba devēja – ārvalstnieka ir pienākums līdz obligāto iemaksu veikšanai noteiktajam termiņam iesniegt VID ziņojumu par obligāto iemaksu objektu un obligātajām iemaksām Ministru kabineta noteiktajā kārtībā.Tādējādi normatīvajos aktos ir iekļauts regulējums par obligāto iemaksu veikšanu un ziņojuma sniegšanu gan pašnodarbinātajiem, gan iekšzemes darba ņēmējiem pie darba devēja – ārvalstnieka un ārvalstu darba ņēmējiem pie darba devēja – ārvalstnieka.Savukārt likuma 20.1 panta sestā daļa nosaka, ka pašnodarbinātajam ir tiesības mēneša laikā pēc dienas, kas tam noteikta obligāto iemaksu veikšanai, vienu reizi precizēt obligāto iemaksu objektu un obligātās iemaksas par pārskata ceturksni, bet nav regulējuma, kādā iekšzemes darba ņēmējiem pie darba devēja – ārvalstnieka un ārvalstu darba ņēmējiem pie darba devēja – ārvalstnieka ir tiesības veikt obligāto iemaksu objekta un obligāto iemaksu precizēšanu.Ņemot vērā iepriekš minēto, nepieciešams likumā noteikt, kā iekšzemes darba ņēmējs pie darba devēja – ārvalstnieka un ārvalstu darba ņēmējs pie darba devēja – ārvalstnieka precizē obligāto iemaksu objektu un obligātās iemaksas, t.i., mēneša laikā tāpat kā pašnodarbinātajam.6.3. No 2018. gada 1. janvāra stājās spēkā grozījumi Solidaritātes nodokļa likumā, kas nosaka, ka solidaritātes nodoklis tiek:- pārskaitīts veselības aprūpes pakalpojumu finansēšanai atbilstoši likumā noteiktajam (1 %);- ieskaitīts fondēto pensiju shēmas dalībnieka kontā (6 %);- ieskaitīts privātā pensiju fonda pensiju plānā (4% ja persona ir fondēto pensiju shēmas dalībnieks vai 10 %, ja persona nav fondēto pensiju shēmas dalībnieks);- pārskaitīts iedzīvotāju ienākuma nodokļa kontā (10,5 %);- valsts pensiju speciālajā budžetā.No 2019. gada 3. janvāra ir spēkā grozījumi Solidaritātes nodokļa likumā, kas nosaka, ka solidaritātes nodoklis tiek:- pārskaitīts veselības aprūpes pakalpojumu finansēšanai atbilstoši likumā noteiktajam (1 %);- novirzīts valsts pensiju speciālajā budžetā, reģistrējot personas kontā (14 %);- pārskaitīts iedzīvotāju ienākuma nodokļa kontā (10,50 %).Saskaņā ar Eiropas Parlamenta un Padomes 2004.gada 29.aprīļa regulas (EK) Nr. 883/2004 par sociālās nodrošināšanas sistēmu koordinēšanu nosacījumiem un jo īpaši 11. pantu personas, uz kurām attiecas regula, ir pakļautas tikai vienas Eiropas Savienības dalībvalsts tiesību aktiem. Tātad arī obligātās iemaksas, ja persona ir nodarbināta vienlaicīgi divās vai vairākās dalībvalstīs, ir jāveic tikai vienā dalībvalstī. Iesaistīto valstu kompetentās iestādes, kas piemēro regulu (Latvijā kompetentā iestāde ir VSAA), vienojas par to, kurā dalībvalstī veicamas obligātās iemaksas.Praksē ir gadījumi, kad personas veic darbu vienlaicīgi divās vai vairākās ES dalībvalstīs un arī obligātās iemaksas tiek veiktas vairākās dalībvalstīs. Šādos gadījumos persona vēršas VSAA un situācijās, kad kompetentās iestādes secina, ka obligātās iemaksas Latvijā ir veiktas kļūdaini, šīs obligātās iemaksas tiek pārnestas uz citu dalībvalsti. Ņemot vērā, ka solidaritātes nodoklis 2018. gadā tika novirzīts fondēto pensiju shēmas dalībnieka kontā, bet 2019. gadā tiek reģistrēts personas 1. pensiju līmeņa personificētajā kontā un pārskaitīts valsts pensiju speciālajā budžetā, nepieciešams noteikt, ka situācijās, kad ir jāatdod obligātās iemaksas uz citu dalībvalsti, tiek nodota arī tā solidaritātes nodokļa daļa, kas ir fondēto pensiju shēmā vai reģistrēta personas 1. pensiju līmeņa personificētajā kontā .6.4. Juridiskās skaidrības nodrošināšanai, nepieciešams precizēt likuma “Par valsts sociālo apdrošināšanu”:- 21.4 panta trešo daļu, jo obligāto iemaksu likmju sadalījums ir noteikts Ministru kabineta noteikumos, kuri vairs netiek izdoti katru gadu;- 27.¹ panta otro daļu, jo likuma “Par valsts pensijām” 37. panta trešā daļa nosaka, ka pensijas saņēmēja nāves gadījumā pārdzīvojušajam laulātajam ir tiesības uz 12 mēnešu pabalstu 50 % apmērā no mirušajam laulātajam piešķirtās pensijas.6.5. Lai paaugstinātu pakalpojumu piešķiršanas procesa efektivitāti, VSAA plāno ieviest bērna piedzimšanas pabalsta piešķiršanas lēmumu automatizētu sagatavošanu. Ja tiks saņemts klienta iesniegums par bērna piedzimšanas pabalstu, kurš atbilst noteiktiem kritērijiem, informācijas sistēmā automātiski bez nodaļas nodarbinātā iesaistīšanās tiks sagatavots lēmums par bērna piedzimšanas pabalsta piešķiršanu un nodaļas nodarbinātais veiks tikai izmaksājamās summas kontroli. Lai noteiktu automatizētā veidā sagatavoto lēmumu juridisko spēku, nepieciešams noteikt, ka sociālās apdrošināšanas informācijas sistēmā (SAIS) sagatavotie administratīvie akti ir derīgi bez paraksta, tiem ir juridisks spēks un tos var apstrīdēt VSAA direktoram. * 1. Līdz 2017. gada 31.decembrim VSAA izmantoja likumā Par valsts budžetu attiecīgajam gadam noteiktos sociālās apdrošināšanas speciālo budžetu ieņēmumu īpatsvarus.

Kopš 2018. gada 1. janvāra obligāto iemaksu likmes sadalījums pa sociālās apdrošināšanas veidiem valsts speciālā budžeta izdevumu īpatsvars ir noteikts Ministru kabineta 2017. gada 19. decembra noteikumu Nr.786 ”Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem” 22. punktā. Ņemot vērā iepriekš minēto, nepieciešams aktualizēt arī likuma „Par valsts sociālo apdrošināšanu” 21.4 panta trešās daļas redakciju, nosakot, ka obligātās iemaksas nodod no katra valsts sociālās apdrošināšanas speciālā budžeta izdevumiem atbilstoši katra speciālā budžeta ieņēmumu īpatsvaram saskaņā ar likumu par valsts budžetu attiecīgajam gadam.Likumprojektā noteikts, ka likums stājas spēkā 2021. gada 1. janvārī.Likumprojektam ir pievienots Ministru kabineta protokollēmuma projekts, kas paredz Veselības ministrijai mēneša laikā pēc likuma pieņemšanas Saeimā izstrādāt un veselības ministram iesniegt izskatīšanai Ministru kabinetā kā Ministru kabineta lietu noteikumu projektu par grozījumiem Ministru kabineta 2014. gada 11. marta noteikumos Nr. 134 “Noteikumi par vienoto veselības nozares elektronisko informācijas sistēmu”, nosakot, ka Valsts sociālās apdrošināšanas aģentūrai ir pieejama informācija par atvērtām, slēgtām un anulētām darbnespējas lapām. |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba devēji, kuriem būs jāmaksā minimālās obligātās iemaksas.Pašnodarbinātie, kuriem būs jāveic obligātās iemaksas pašnodarbinātajiem paredzamajiem riskiem no faktiskā ienākuma.Pašnodarbinātie, kuriem līdzšinējo 5 % vietā būs jāveic 10 % obligātās iemaksas pensiju apdrošināšanaiMikrouzņēmuma nodokļa maksātāji, kuriem par saviem darba ņēmējiem būs jāveic obligātās iemaksas vispārējā kārtībā, (vispārējā nodokļu likme un minimālās obligātās iemaksas). Autoratlīdzības izmaksātāji un saņēmēji. Likumprojekts šo jomu neskar jautājumā, kas paredz saglabāt līdzšinējo kārtību obligāto iemaksu atmaksā un pārmaksāto sociālās apdrošināšanas pakalpojumu norakstīšanā.Pabalstu saņēmēji, kuri varēs brīvprātīgi pievienoties pensiju apdrošināšanai:1) dīkstāves pabalsta – 134 416 personas;2) dīkstāves palīdzības pabalsta – 17 168 personas;3) bezdarbnieku palīdzības pabalsta – 8 707 personas;4) vecāku pabalsta turpinājuma – 2 918 personas; 5) jaunā speciālista pabalsta – 93 personas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar jautājumā, kas paredz saglabāt līdzšinējo kārtību obligāto iemaksu atmaksā un pārmaksāto sociālās apdrošināšanas pakalpojumu norakstīšanā. Savukārt, iespēju brīvprātīgi pievienoties valsts sociālajai apdrošināšanai jau pašreiz nosaka likuma “Par valsts sociālo apdrošināšanu” 5. pants. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 059 307 486 | 0 | 3 247 712 401 | 52 773 134 | 3 410 479 802 | 126 663 289 | 126 676 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, tai skaitā: | 101 650 000 | 0 | 107 526 000 | 1 899 681 | 112 986 000 | 4 559 514 | 4 559 971 |
| *Ieņēmumi valsts pamatbudžetā no valsts sociālās apdrošināšanas obligāto iemaksu sadales veselības aprūpes finansēšanai* | *101 650 000* | *0* | *107 526 000* | *1 899 681* | *112 986 000* | *4 559 514* | *4 559 971* |
| 1.2. valsts speciālais budžets, tai skaitā: | 2 957 657 486 | 0 | 3 140 186 401 | 50 873 453 | 3 297 493 802 | 122 103 775 | 122 116 029 |
| *Sociālās apdrošināšanas iemaksas* | *2 957 657 486* | *0* | *3 140 186 401* | *50 873 453* | *3 297 493 802* | *122 103 775* | *122 116 029* |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 520 298 040 | 0 | 561 312 497 | *946 460* | 597 378 472 | 9 564 171 | 20 838 969 |
| 2.1. valsts pamatbudžets | 0 | 0 | 0 | *391 978* | 0 | 0 | 0 |
| *Finanšu ministrijas budžeta programma 33.00.00 “Valsts ieņēmumu un muitas politikas nodrošināšana”* | *0* | *0* | *0* | *391 978* | *0* | *0* | *0* |
| 2.2. valsts speciālais budžets, tai skaitā: | 520 298 040 | 0 | 561 312 497 | *554 482* | 597 378 472 | 9 564 171 | 20 838 969 |
| *Labklājības ministrijas sb apakšprogramma 04.02.00. Nodarbinātības speciālais budžets, t.sk.:* | *185 163 701* | *0* | *132 531 001* | *0* | 133 873 662 | *3 075 943* | *6 844 781* |
| *bezdarbnieka pabalsts* | *185 163 701* | *0* | *132 531 001* | *0* | 133 873 662 | *3 075 943* | *6 844 781* |
| *Labklājības ministrijas sb apakšprogramma 04.04.00 “Invaliditātes, maternitātes**un slimības speciālais**budžets”, t.sk.:* | *314 064 509* | *0* | *407 847 988* | *0* | *442 601 856* | *6 488 228* | *13 994 188* |
| *slimības pabalsts* | *145 146 697* | *0* | *229 095 029* | *0* | *253 219 935* | *4 475 244* | *7 481 261* |
| *vecāku pabalsts* | *111 041 405* | *0* | *116 696 009* | *0* | *122 826 406* | *923 546* | *4 336 410* |
| *maternitātes pabalsts*  | *53 684 374* | *0* | *57 442 831* | *0* | *61 470 389* | *1 017 314* | *2 056 090* |
| *paternitātes pabalsts* | *4 192 033* | *0* | *4 614 119* | *0* | *5 085 126* | *72 124* | *120 427* |
| *Labklājības ministrijas sb apakšprogramma 04.05.00 “Valsts sociālās apdrošināšanas aģentūras speciālais budžets”* | *21 069 830* | *0* | *20 933 508* | *554 482* | *20 902 954* | *0* | *0* |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 2 539 009 446 | 0 | 2 686 399 904 | 51 826 674 | 2 813 101 330 | 117 099 118 | 105 837 031 |
| 3.1. valsts pamatbudžets, *tai skaitā:* | 101 650 000 | 0 | 107 526 000 | 1 507 703 | 112 986 000 | 4 559 514 | 4 559 971 |
| *Pozitīva fiskālā ietekme valsts pamatbudžetā no valsts sociālās apdrošināšanas obligāto iemaksu sadales veselības aprūpes finansēšanai* | *101 650 000* | *0* | *107 526 000* | *1 899 681* | *112 986 000* | *4 559 514* | *4 559 971* |
| *Finanšu ministrijas budžeta programma 33.00.00 “Valsts ieņēmumu un muitas politikas nodrošināšana”* | *0* | *0* | *0* | *-391 978* | *0* | *0* | *0* |
| 3.2. speciālais budžets | 2 437 359 446 | 0 | 2 578 873 904 | 50 318 971 | 2 700 115 330 | 112 539 604 | 101 277 060 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 391 978 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*ar FM rīkojumiem uz 29.09.2020.**Ieņēmumu palielinājums**

|  |  |  |  |  |  |  |
| --- | --- | --- | --- | --- | --- | --- |
|  | Ar iemaksu objektu0,01-499,99 euro | Vidējais iemaksu objekta palielinājums, ieviešot minimālo objektu | Ieņēmumu palielinājums, ieviešot minimālo iemaksu objektu, euro gadā | no tā: |  |  |
| Obligāti sociāli apdrošinātās personas, vid.mēn. | Vidējais iemaksu objekts, neieviešot minimumu, euro | Valsts fondēto pensiju shēmā (6%p.) | Veselības apdrošināšanai (1%p.) | Valsts sociālās apdrošināšanas speciālajā budžetā |
| **2021.gads** |    179 359 | 288.17 | 211.83 | **64 171 219**\* | 11 398 085 | 1 899 681 | 50 873 453 |
| **2022.gads** |    179 370 | 288.17 | 211.83 | **154 020 371** | 27 357 082 | 4 559 514 | 122 103 775 |
| **2023.gads** |    179 388 | 288.17 | 211.83 | **154 035 827** | 27 359 827 | 4 559 971 | 122 116 029 |

*\*aprēķins par piecu mēnešu periodu; tā kā vairākums no skaita ir darba ņēmēji un, pieņemot, ka darba devēji VSAOI nomaksā līdz kalendāra gada beigām, neatstājot maksājumus uz nākamo gadu.*Aprēķinā izmantotie dati un pieņēmumi:Plānotais minimālais VSAOI objekts = minimālā darba alga – 500 euro mēnesī.VSAOI iemaksu likme darba ņēmējam vispārējā režīmā – 34,09%.Pašnodarbinātās personas, kas veic 5% iemaksas tikai pensiju apdrošināšanai, turpmāk maksā 32,15% likmi. Pašnodarbinātie, kas veic 5% iemaksas pensiju apdrošināšanai virs minimālās algas, un autoratlīdzības izmaksātājs turpmāk maksā 10% likmi (šobrīd 5%). VSAA informācija par obligāti sociāli apdrošinātajām personām uz 2019.gada beigām (aktualizēta informācija uz 09.2020.). Atlasītas personas (visi darba ņēmēju un pašnodarbināto personu statusi) vecumā 20-64 gadi ar iemaksu objektu 0,01-499,99 euro, kas veido 20% no obligāti sociāli apdrošināto personu skaita. Nav ņemtas vērā personu kategorijas, kurām nepiemēro minimālo VSAOI objektu, t.i., personas, kuras ir sasniegušas vecumu, kas dod tiesības saņemt valsts vecuma pensiju; kas tiek nodarbinātas brīvības atņemšanas soda izciešanas laikā; kurām ir noteikta invaliditāte. To vidējais VSAOI objekts – 288 euro mēnesī.Ņemot vērā nodarbināto skaita izmaiņas atbilstoši Finanšu ministrijas makroekonomiskās prognozēm (2020.g.jūnijs), provizoriskais obligāti sociāli apdrošināto personu skaits, uz kuriem attiektos minimālā VSAOI objekta palielinājums, 2021.gadā – 179 tūkst., no tiem vairākums (84%) darba ņēmēji.Ieņēmumu samazinājumu kompensēs tas, ka tiek plānots palielināt mikrouzņēmumu ienākuma nodokļa likmi no 15% uz 25%, no kuriem 80 % tiks novirzīti valsts sociālās apdrošināšanas obligātajām iemaksām (iepriekš plānots bija novirzīt valsts sociālās apdrošināšanas obligātajām iemaksām 63%). Tāpat tiek palielināts autoratlīdzībām piemērojamais nodoklis no 5% uz 25% no kuriem 80 % tiks novirzīti valsts sociālās apdrošināšanas obligātajām iemaksām. |
| 6.1. detalizēts ieņēmumu aprēķins |
| 6.2. detalizēts izdevumu aprēķins | **Izdevumu palielinājums** valsts sociālās apdrošināšanas speciālajā budžetā īstermiņa sociālās apdrošināšanas pabalstiem, kuru apmēra noteikšanai tiek ņemts vērā iemaksu alga 12 mēnešu periodā:

|  |  |  |
| --- | --- | --- |
|   | **2022.gads** | **2023.gads** |
| Slimības pabalsts | 4 475 244 | 7 481 261 |
| Vecāku pabalsts | 923 546 | 4 336 410 |
| Maternitātes pabalsts | 1 017 314 | 2 056 090 |
| Paternitātes pabalsts | 72 124 | 120 427 |
| Bezdarbnieka pabalsts | 3 075 943 | 6 844 781 |
| **Kopā** | **9 564 171** | **20 838 969** |

Aprēķinā izmantotie dati un pieņēmumi:* minimālais iemaksu objekts vidējās iemaksu algas aprēķina periodā ienāk pakāpeniski, sākot ar 2022.gada janvāri izmaksātajiem pabalstiem (ņemot vērā iemaksu objektu aprēķināšanu par ceturksni trīs mēnešu laikā un pabalsta izmaksu veic par iepriekšējo mēnesi);
* ar 2022.gadu mēnesī jaunpiešķirto pabalstu skaits aprēķināts, izmantojot budžeta bāzes kontingentu, tam piemērojot 20%, t.i. obligāti sociāli apdrošinātajām personas, uz kuriem prognozējama likumprojekta ietekme;
* pabalstu izmaksu skaita plūsma kalendāra gada ietvaros (2022. un 2023.gadā) aprēķināta, ņemot vērā katra pabalsta izmaksas ilgumu un specifiku;
* vidējais VSAOI objekts obligāti sociāli apdrošinātajām personām, kas būtu tiesīgas uz īstermiņa sociālās apdrošināšanas pabalstiem – 306 *euro* (neieskaitot personas, kas veic 5% VSAOI tikai pensiju apdrošināšanai), plānotais minimālais iemaksu objekts – 500 *euro* mēnesī.

Slimības pabalstiPieņēmums – pabalsta izmaksas ilgums ir viena mēneša ietvaros.

|  |  |  |  |  |  |  |  |
| --- | --- | --- | --- | --- | --- | --- | --- |
| 2022.gads |   |   |   | 2023.gads |   |   |   |
| jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* | jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* |
| 3 888 | 12 | 95.92 | **4 475 244** | 4 017 | 12 | 155.2 | **7 481 261** |

Vecāku pabalstiPar bērna kopšanu līdz 1 gada vecumam atvietojums no personas iemaksu objekta- 60% un pabalsta izmaksas ilgums 10 mēneši; par bērna kopšanu līdz 1 gada vecumam – 43,75% un pabalsta izmaksas ilgums 16 mēneši.

|  |  |  |  |  |  |  |  |
| --- | --- | --- | --- | --- | --- | --- | --- |
| 2022.gads |   |   |   | 2023.gads |   |   |   |
| jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* | jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* |
| par bērna kopšanu līdz 1 gada vecumam |
| 46 | 75 | 56.13 | 193 649 | 46 | 120 | 116.4 | 642 528 |
| par bērna kopšanu līdz 1,5 gada vecumam |  |  |  |  |  |  |  |
| 234 | 78 | 39.99 | 729 897 | 234 | 186 | 84.87 | 3 693 882 |
|  |  |  | **923 546** | 280 |  |  | **4 336 410** |

Maternitātes pabalstiPabalsts tiek izmaksāts vidēji četri mēnešus.

|  |  |  |  |  |  |  |  |
| --- | --- | --- | --- | --- | --- | --- | --- |
| 2022.gads |   |   |   | 2023.gads |   |   |   |
| jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* | jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* |
| 276 | 42 | 87.76 | **1 017 314** | 276 | 48 | 155.2 | **2 056 090** |

Paternitātes pabalstiPabalsts tiek izmaksāts personai par 10 dienām.

|  |  |  |  |  |  |  |  |
| --- | --- | --- | --- | --- | --- | --- | --- |
| 2022.gads |   |   |   | 2023.gads |   |   |   |
| jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* | jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* |
| 188 | 12 | 31.97 | **72 124** | 194 | 12 | 51.73 | **120 427** |

Bezdarbnieku pabalsti2019.gadā jaunpiešķirtie bezdarbnieku pabalsti, kas piešķirti darba ņēmējiem, veidoja 15%, ko piemēro budžeta bāzes kontingentam. Vidējais apdrošināšanas stāžs – 15 gadi, pabalsta izmaksas ilgums – astoņi mēneši. Pieņemts, ka pēc ceturtā izmaksas mēneša, skaits pakāpeniski samazinās.

|  |  |  |  |  |  |  |  |
| --- | --- | --- | --- | --- | --- | --- | --- |
| 2022.gads |   |   |   | 2023.gads |   |   |   |
| jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* | jaunpiešķirto pabalstu skaits mēnesī | izmaksu skaits | pabalsta palielinājums, ieviešot minimālo objektu, *euro* | izdevumu palielinājums, *euro* |
| 1 095 | 68 | 41.31 | **3 075 943** | 990 | 96.000 | 72.0200 | **6 844 781** |

Lai realizētu izmaiņas **VSAA IT sistēmu** pielāgošanai saistībā ar minimālo VSAOI ieviešanu, VSAA IS izmaiņām **2021.gadā nepieciešami papildus 554 482 *euro***(1 175 cilvēkdienas x 471,90 *euro* c/d), kas ietver VSAOI maksātāju kategoriju pielīdzināšanu jaunām apdrošināšanas likmēm, iemaksu reģistrācijas pārveidošanu, apakšsistēmas datu modeļa pārveidi, jaunu algoritmu izveidi, jaunas datu apmaiņas izstrādi datu nodošanai VID par aprēķinātajām trūkstošajām VSAOI. Minētā ietekme ietver visas izmaiņas VSAA IT sistēmu pielāgošanai saistībā ar minimālo VSAOI ieviešanu, t.sk., likumprojektā “Grozījumi Solidaritātes nodokļa likumā” paredzētās izmaiņas saistībā ar minimālo VSAOI ieviešanu 25 954 *euro* (55 cilvēkdienas x 471,90 *euro* c/d).Finansējums VSAA IS izmaiņām 2021.gadā valsts sociālās apdrošināšanas speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” (izdevumi pamatkapitāla veidošanai) tiks nodrošināts, veicot attiecīgus transferta pārskaitījumus no sociālās apdrošināšanas pakalpojumu budžetiem atbilstoši to izdevumu īpatsvariem sociālās apdrošināšanas pakalpojumu finansējuma summā.Lai realizētu izmaiņas VID IT sistēmu pielāgošanai saistībā ar minimālo VSAOI ieviešanu, VID IT izmaiņām 2021.gadā nepieciešami papildus valsts budžeta līdzekļi 391 978 euro, t.sk.:• Maksājumu administrēšanas informācijas sistēmā (MAIS) – 296 870 euro;• VID informāciju sistēmu savietotājā (VID ISS) – 59 351 euro;• Elektroniskās deklarēšanas sistēmā (EDS) – 20 583 euro;• Datu noliktavas sistēmā (DNS) – 15 174 euro. |
| 7. Amata vietu skaita izmaiņas | Nav. |
| 8. Cita informācija | Finansējums VSAA IS izmaiņām 2021.gadā valsts sociālās apdrošināšanas speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” (izdevumi pamatkapitāla veidošanai) saistībā ar minimālo VSAOI ieviešanu 554 482 *euro* apmērā iekļauts Labklājības ministrijas maksimāli pieļaujamajā valsts speciālā budžeta izdevumu kopējā apjomā 2021., 2022. un 2023.gadam un atbilstoši tiks iestrādāts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”.Anotācijā norādītais finansējums izdevumu palielinājumam 2022.-2023.gadam valsts sociālās apdrošināšanas speciālajā budžetā sociāla rakstura maksājumiem un kompensācijām ir norādīts provizoriski un Labklājības ministrijas (turpmāk – LM) maksimāli pieļaujamajā speciālā budžeta izdevumu kopējā apjomā 2021., 2022. un 2023.gadam nav iekļauts un netiks iestrādāts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”. Ņemot vērā aktuālākās pabalstu saņēmēju skaita vidēji mēnesī un vidējo apmēru mēnesī izpildes tendences un prognozes, šajā anotācijā provizoriski norādītais izdevumu palielinājums 2022.-2023.gadam tiks precizēts, 2021.gadā LM sagatavojot speciālā budžeta bāzes prognozes 2022.-2024.gadam.2021.gadā izmaiņu veikšanai Valsts ieņēmumu dienesta informācijas sistēmās nepieciešamais finansējums 391 978 EUR tiks pārdalīts no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem”, Finanšu ministrijai sagatavojot un iesniedzot attiecīgu priekšlikumu likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023.gadam” izskatīšanai Saeimā otrajā lasījumā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts izskatāms vienotā paketē ar Finanšu ministrijas sagatavoto likumprojektu “Par valsts budžetu 2021. gadam”, likumprojektu “Par vidēja termiņa budžeta ietvaru 2021., 2022. un 2023. gadam”, likumprojektu “Grozījumi likumā “Par iedzīvotāju ienākuma nodokli””, likumprojektu “Grozījumi Mikrouzņēmumu nodokļa likumā”, likumprojektu “Grozījumi Solidaritātes nodokļa likumā”.Nepieciešami grozījumi:1. Ministru kabineta 2017. gada 19. decembra noteikumos Nr.786 “Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem”;
2. Ministru kabineta 2010. gada 7. septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”;
3. Ministru kabineta 2010. gada 5. oktobra noteikumos Nr.951 “Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli”;
4. Ministru kabineta 2010. gada 12. oktobra noteikumos Nr.976 “Noteikumi par brīvprātīgu pievienošanos valsts sociālajai apdrošināšanai”;
5. Ministru kabineta 2000. gada 2. maija noteikumi Nr.64 “Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas un aprēķināts un pārskaitīts solidaritātes nodoklis”;
6. Ministru kabineta 2014. gada 11. marta noteikumos Nr.134 “Noteikumi par vienoto veselības nozares elektronisko informācijas sistēmu”.
 |
| 2. | Atbildīgā institūcija | Labklājības ministrija ir atbildīga par 1.-5. punktā minēto normatīvo akta projektu izstrādi. Veselības ministrija ir atbildīga par 6. punktā minētā normatīvā akta projekta izstrādi. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Informatīvais ziņojums “Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai” tika izskatīts Ministru kabineta 2020. gada 2. septembra sēdē (TA-1643, prot. Nr.51 45§). Sabiedrības līdzdalība nav nepieciešama jautājumā, kad likumprojekts paredz saglabāt līdzšinējo kārtību obligāto iemaksu atmaksā un pārmaksāto sociālās apdrošināšanas pakalpojumu norakstīšanā. Pabalstu saņēmēji, kuri varēs brīvprātīgi pievienoties pensiju apdrošināšanai tiks informēti plašsaziņas līdzekļos un Labklājības ministrijas un VSAA mājas lapā. |
| 2. | Sabiedrības līdzdalība projekta izstrādē |  Informatīvā ziņojuma “Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai” saskaņošanas procesā Nacionālās trīspusējās sadarbības padomes Budžeta un nodokļu apakšpadomes sēžu ietvaros piedalījās: Latvijas Darba devēju konfederācija (turpmāk – LDDK), Latvijas Tirdzniecības un rūpniecības kamera (turpmāk – LTRK) un Latvijas Brīvo arodbiedrību savienība.LTRK 2020. gada 7. maija vēstulē Nr.2020/447 norādīja, ka minimālās obligātās iemaksas ir fizisko personu atbildība un darba devējam nevar palielināt izmaksas un administratīvo slogu. Iebildums nav ņemts vērā. Iebildums nav ņemts vērā.LDDK 2020. gada 11. septembra vēstulē Nr.2-10/85 iebilst, ka minimālās obligātās iemaksas veiktu darba devējs, jo tā esot fizisko personu atbildība un darba devējam nevar palielināt izmaksas un administratīvo slogu; norāda personu grupas, par kurām nebūtu jāveic minimālās obligātās iemaksas. Iebildumi daļēji ņemti vērā un daļa personu grupu iekļautas to skaitā, par kurām nebūtu jāveic minimālās obligātās iemaksas. Latvijas Cilvēku ar īpašām vajadzībām sadarbības organizācija “Sustento” 2020. gada 21. septembra vēstulē Nr.30/7.2/2020 uzsver, ka papildu nodokļu slogs cilvēkiem, kuri objektīvi nevar strādāt pilnu slodzi, padara šos cilvēkus nevēlamus darba devējiem un nodokļu reforma nedrīkst pasliktināt cilvēku ar invaliditāti iespējas iesaistīties darba tirgū atbilstoši savām spējām. Līdz ar to darba devējam būtu jāļauj par cilvēkiem ar invaliditāti veikt obligātās iemaksas no faktiskā darba ienākuma nevis maksāt minimālās obligātās iemaksas. Priekšlikums ņemts vērā. Latvijas Samariešu apvienība 2020. gada 7. septembrī sniedza viedokli, ka minimālās obligātās iemaksas nebūtu jāveic par personām, kuras veic aprūpi mājās, un par personām (t.sk., ar garīga rakstura traucējumiem), kuras uz nepilnu slodzi nodarbina Sociālo pakalpojumu sniedzēju reģistrā reģistrēts darba devējs. Viedoklis ņemts vērā. Latvijas Radošo savienību padome un Laikmetīgās kultūras NVO asociācija 2020. gada 22. septembra vēstulē Nr.5\_2020 pauž viedokli, ka pašnodarbinātajiem nevar likt veikt minimālās obligātās iemaksas, ja pašnodarbinātais nav nopelnījis ienākumus minimālās algas apmērā. Viedoklis ņemts vērā.Biedrība “Risinājumu darbnīca” 2020. gada 21. septembra vēstulē iesaka neattiecināt izmaiņas par minimālajām obligātajām iemaksām vispārējā nodokļu režīmā un alternatīvajos nodokļu režīmos nodarbinātajiem, uz jau noslēgtiem līgumiem ES finansētu projektu ietvaros un neattiecināt obligātās fiksētās sociālās iemaksas par pilnu mēnesi daļēja laika darbiniekiem.2020. gada 21. septembrī viedokli ir izteikušas arī trīs fiziskas personas, kuras uzskata, ka, nosakot minimālās obligātās iemaksas pašnodarbinātajam, ir jāparedz pietiekami iztikas līdzekļi un jāparedz vēl viens risks - bezdarba apdrošināšana; nepieciešams rast iespēju pašnodarbinātajam neveikt obligātās iemaksas, ja pašnodarbinātais apliecina, ka no valsts atbalstu neprasīs.  |
| 3. | Sabiedrības līdzdalības rezultāti |  Nacionālās trīspusējās sadarbības padomes Budžeta un nodokļu apakšpadomes ietvaros kopumā tika panākta vienošanās, tomēr atsevišķos jautājumos pilnīgs kompromiss netika sasniegts (piemēram, darba devēji uzskata, ka minimālās obligātās iemaksas jāveic pašam darba ņēmējam). |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre Ramona Petraviča

Rucka 67021607

Sandra.Rucka@lm.gov.lv